Milicijos direktorius

Milicijos direktorius () – specialusis aukščiausiojo TSRS milicijos personalo laipsnis 1936-1943 m. 
Atitiko antro rango valstybės saugumo komisarą (NKVD sistema), antro rango komandarmą Raudonojoje Armijoje ir antro rango laivyno flagmaną kariniame laivyne. Šis laipsnis atitiko dabartinį karinį laipsnį generolas pulkininkas.

Milicijos laipsnių sistemoje žemesnis laipsnis buvo milicijos inspektorius, o aukštesnis – milicijos vyriausiasis direktorius. 

 Laipsnio istorija 
Milicijos direktoriaus laipsnis TSRS NKVD darbininkų ir valstiečių milicijos sistemoje buvo įvestas 1936 m. balandžio 26 d. TSRS CVK ir TSRS LKT nutarimu, kuris buvo paskelbtas 1936 m. gegužės 5 d. NKVD įsakymu Nr. 157. 

Ši laipsnių sistema veikė iki 1943 m. vasario 9 d., kai TSRS AT Prezidiumo nutarimu „Apie NKVD ir milicijos organų vadovaujančio personalo laipsnius“ (О званиях начальствующего состава органов НКВД и милиции) buvo įvesta nauja specialiųjų laipsnių sistema, atitikusi kariuomenės laipsnius. 

 Milicijos direktorių sąrašas 
Milicijos direktoriaus laipsnį turėjo 4 žmonės, visiems jis buvo suteiktas 1936 m. liepos 11 d.:
 Nikolajus Bačinskis (Николай Станиславович Бачинский) (1894–1937), Ukrainos TSR NKVD Darbininkų ir valstiečių milicijos valdybos viršininkas
 Leonidas Vulis (Леонид Давыдович Вуль) (1899–1938), Maskvos srities NKVD valdybos Maskvos miesto darbininkų ir valstiečių milicijos valdybos viršininkas
 Sergejus Makarjanas (Сергей Николаевич Маркарьян) (1898–1937), TSRS NKVD Vyriausiosios darbininkų ir valstiečių milicijos valdybos viršininko pavaduotojas
 Dmitrijus Usovas (Дмитрий Васильевич Усов) (1888–1939),  TSRS NKVD Vyriausiosios darbininkų ir valstiečių milicijos valdybos viršininko pavaduotojas
Visi keturi buvo sušaudyti stalininių represijų metu.

 Nuorodos

 Звания и знаки различия милиции в мае 1936 – феврале 1943 г.
 Список присвоения спецзваний ГУГБ и РКМ 1935-1943 гг. 

jaunesnis laipsnismilicijos inspektorius(generolas leitenantas)TSRS milicijos laipsniai (1936-1943 m.)milicijos direktorius(generolas pulkininkas)vyresnis laipsnismilicijos vyriausiasis direktorius(armijos generolas)

Kategorija:NKVD
Kategorija:TSRS kariniai laipsniai